Foto: Press/Nova TV



U 21 SAT počinje drugo predsjedničko sučeljavanje gdje će svoje snage odmjeriti Ivo Josipović, Milan Kujundžić, Kolinda Grabar Kitarović i Ivan Boromir Sinčić. Podsjetimo, sljedeću nedjelju održat će se predsjednički izbori, a kladionice večeras koeficijentom 8,90 vrednuju mogućnost da će jedan od kandidata uistinu odgovoriti na postavljeno pitanje.



Gotovo je ždrijebanje. Prva odgovara Kolinda, koeficijent raste na 119,40.



20:55 Ivan Boromir Sinčić zamolio je da se početak emisije odgodi da djevojci pošalje goluba pismonošu jer je zaboravio zaliti batatu.



20:58 Čini se da su iz HDZ-a odlučili da na sučeljavanje umjesto Kolinde pošalju lutku koja zna izgovoriti riječ "Tuđman". U Dalmatinskoj zagori već su poznati rezultati izbora.



21:05 HDZ-ova kandidatkinja tvrdi da novac kojim se HDZ koristio u kampanji nije sumnjiva podrijetla. Kandidati se smiju, Bago napominje da ovo nije humoristična emisija.



21:11 Ivan Zvončica Sinčić uspješno izbjegava Kujundžićev aperkat jer je mislio da mu ovaj namiguje.



21:12 Svaki put kad Josipović progovori sto ljudi zaspe od dosade.



21:17 Kolinda Grabar Kitarović apelira na ostale kandidate: "Nemojmo više o prošlosti. Držimo se 1941. godine".



21:20 Zbog prvoklasnog glumljenja emocija i uvjerljivog ograđivanja od Sanadera Milanu Kujundžiću ponudili da karijeru nastavi u seriji Krv nije voda.



21:22 Voditelj pokušava iznervirati Milana Kujundžića, ali neuspješno jer je ovaj živčan od početka kampanje.



21:25 Kolinda napala Kujundžića: "Ti si se slikao na grobu Ante Pavelića", Kujundžić uzvratio: "Tko ti je kriv što si ti morala držati fotoaparat".



21:26 Kujundžić je siguran da bi Pavelić baš njemu dao svoj glas, Kolinda uzvraća: "Mrtvi glasači su uvijek bili HDZ-ovi".



21:28 Problemi u studiju Nove TV, svakih nekoliko minuta prekida se prijenos radi nekakvih smetnji zbog kojih vas savladaju dosada, umor i san.



21:29 Ispričavamo se dragi čitatelji, nije riječ o nikakvim smetnjama već riječ ima aktualni hrvatski predsjednik Ivo Josipović.



21:29 Zbog Kolindine izjave da je HDZ zaslužan za borbu protiv korupcije Jerry Seinfeld dobio ideju za novu seriju.



21:30 Za vrijeme reklama preko milijun Hrvata otišlo u WC da se riješe proljeva prouzrokovanog govorima kandidata.



21:35 Milan Kujundžić tek u 35-oj minuti spominje partizane! Priča se o ustašama i partizanima. Fraza "zločin je zločin" izrečena tisućiti put u dvije minute.



21:36 Ivan Boromir Sinčić apelira da se prestane pričati o nebitnim temama: "Gospodo, ostavite se nezaposlenosti, krize i vanjskog duga. Dabrovi nikada lošije nisu živjeli, pričajmo malo o tome!".



21:40 Kolinda Grabar Kitarović na Josipovićevo izlaganje poentira brilijantom replikom: "Tuđman, Tuđman tuđman tu đman tuđ man tuđman".



21:44 Posljednji Kujundžićev glasač izgubio bitku sa snom. Prvi neslužbeni rezultati kažu da se radi o najdužem gledanju televizije nakon Dnevnika kod stogodišnjaka ikad.



21:45 U Sinčićevom stožeru zabrinuti hoće li mu baterije izdržati do kraja sučeljavanja.



21:47 Gledatelj u Zadru umro od dosade. Hoće li Josipović biti osumnjičen?



21:49 Kujundžić će prvog sutrašnjeg pacijenta umjesto anestezijom ošamutiti govorom o lustraciji.



21:52 Koliko vam god kandidati bili grozni ni u ludilu ne prebacujte na CMC. Tamo je Škoro!



22:00 Ispričavamo se zbog neažurnosti. Zaspali smo od dosade, nismo ni mi imuni na Ivu Josipovića.



22:02 Preminuo gledatelj koji nije poslušao naše upozorenje, te je okrenuo program na show Miroslava Škore.



22:03 Kolinda Grabar Kitarović: "Međunarodni kriminal je veliki problem i radi konkurenciju domaćem kriminalu moje stranke!".



22:06 Na pitanje voditelja koje životinje najviše voli Ivan Svilirep Sinčić uvrijeđeno odlazi iz studija zbog diskriminacije biljaka. Kolindi su najdraže ovce, Josipoviću svi beskralježnjaci dok Kujundžić preferira domaće partizane. Ali samo na ražnju.



22:08 Sinčić: Ne spavam mirno dok su živi Osama Bin Laden, Džingis Kan i Minotaur.



22:10 Aktualni predsjednik najavio promjenu imena u Ivo Vilibooooring Josipović.



22:18 Josipović smatra da ne trebamo imati vlastito ratno zrakoplovstvo: "Ja ću svojim dosadnim tonom otjerati svakog neprijatelja". Ivan Bilbo Sinčić rezolutan: "Ne trebaju nam zrakoplovi, jahat ćemo orlove!".



22:20 CD unutar lutke Kolinde Grabar Kitarović potpuno se pokvario pa sada ponavlja iste dvije fraze cijelo vrijeme.



22:21 Milan Kujundžić opet je ponovio kako je najveći državni problem činjenica što Sinčić studira šest godina.



22:23 Kujundžićev pacijent rukama počeo vaditi slijepo crijevo prije nego ovaj sazna da je dva ispita dao na dekanskom.



22:30 Milan Kujundžić učinio nemoguće i postao iritantniji od Ive Josipovića.



22:36 Kujundžić već šest minuta nije Josipoviću ponovio svoju bazu s obaračem i o tome da se zna tko je obarač koristio.



22:42 Kujundžić rekao da je pozdrav "Za dom spremni" za svaku osudu. Izgubio svih pet glasača.



22:44 Počela je rasprava o ustašama i partizanima. Napokon nešto važno za živote građana.



22:47 Kolinda je u isto vrijeme i za Hajduk i za HNS. Josipović je optužio da krade njegove metode.



22:50 Kolinda Grabar Kitarović otkrila da igra nogomet. Hoće li zamijeniti Šimunića u Dinamu?



22:52 Bago proglasio kraj debate, gledatelji zbunjeni: "Ali se razgovor među debilima ne zove debilata?".



22:55 Upravo smo saznali da do debate još nije došlo. Ovo što ste gledali bio je novi hrvatski film "Glup, gluplji, najgluplji, Kujundžić". Debata slijedi uskoro.



Tekst je uz dozvolu preuzet s portala Sprdex.

Tekst se nastavlja ispod oglasa